Zhantas/Cleaned-Uzbek_Wikipedia huggingface dataset:
Audiovizual asar

Audiovizual asar — mualliflik huquqi ob’yektlaridan biri boʻlib, bir biri bilan bogʻlangan tasvirlarning yozib olingan turkumidan iborat boʻlgan, tegishli texnika vositalari yordamida koʻrib va eshitib idrok etish uchun moʻljallangan asar. Audiovizual asarni tayyorlovchi shunday asarni tayyorlash tashabbusi va mas’uliyatini oʻz zimmasiga olgan yuridik yoki jismoniy shaxs hisoblanadi.Audiovizual asar yaratish va undan foydalanish uchun mualliflik shartnomasini tuzish, agar shartnomada boshqacha qoida nazarda tutilgan boʻlmasa, bu asar mualliflari tomonidan audiovizual asarni tayyorlovchiga takrorlash, tarqatish, prokatga berish, omma oldida ijro etish, efirga uzatish, kabel orqali yuborish va matnni dublyaj qilish boʻyicha mutlaq huquqlarning oʻtkazilishiga olib keladi.
Audiovizual asar nusxalarining prokati uchun haq olish huquqini, mazkur haqning eng kam miqdori, uni toʻlash shartlari va tartibini OʻzR Vazirlar Mahkamasi belgilab beradi.Oʻzbekiston Yuridik ensiklopediyasi
 

Turkum:Huquqshunoslik
Gennadiy Sharipov

Gennadiy Nikolaevich Sharipov (1974-yil 29-avgustda tugʻilgan) – sovet, oʻzbek va rus futbolchisi.

 Faoliyati 
Sharipovning ilk klubi Navoiyning „Zarafshon“ jamoasi boʻlgan. „Torpedo“ (Miass)da oʻynagach, Oʻzbekistonning „Nurafshon-Buxoro“ klubiga qaytgan. Toshkentning „Paxtakor“ klubi safida ham oʻynagan, jamoa sardori boʻlgan.

Sharipov faoliyatini Rossiya klublarida yakunlagan. Futbolchi „Lada“ (Togliatti), „Volgar“ (Astraxon), „Vityaz“ (Podolsk), „Chernomorets“ (Novorossiysk), „Don“ (Novomoskovsk) va „ZiO-Podolsk“ kabi rus jamoalarida toʻp surgan.

 Oʻzbekiston terma jamoasidagi ishtiroki 
№ Sana Shahar Raqib Hisob Min. Turnir1 1999-yil 11-iyul Samarqand, Oʻzbekiston 3:0 Oʻrtoqlik uchrashuvihttp://uz-football.vo.uz/index/0-20 2. 2000-yil 18-may Bangkok, Tailand 0:2 Oʻrtoqlik uchrashuvihttp://uz-football.vo.uz/index/0-26
 

 

 
 Gennadiy Sharipov
 
 

Turkum:1974-yilda tugʻilganlar
Turkum:29-avgustda tugʻilganlar
Turkum:Yashayotgan insonlar
Turkum:Alifbo boʻyicha futbolchilar
Turkum:Erkak futbol himoyachilari
Turkum:SSSR erkak futbolchilari
Turkum:Oʻzbekistonlik erkak futbolchilari
Turkum:Rossiyalik erkak futbolchilar
Turkum:Buxoro klubi futbolchilari
Turkum:Paxtakor jamoasi futbolchilari
Turkum:Zarafshon Navoiy futbolchilari
Turkum:Oʻzbekiston milliy terma jamoasi erkak futbolchilari
Turkum:FC Torpedo Miass futbolchilari
Turkum:FC Lada-Tolyatti futbolchilari
Turkum:FC Volgar Astrakhan futbolchilari
Turkum:FC Vityaz Podolsk futbolchilari
Turkum:FC Chernomorets Novorossiysk futbolchilari
Turkum:FC Ximik-Arsenal futbolchilari
Turkum:Oʻzbekiston Superligasi futbolchilari
Turkum:Alifbo boʻyicha sportchilar
Auditorlik tashkiloti

Auditorlik tashkiloti — auditorlik faoliyatini amalga oshirish litsenziyasiga ega boʻlgan yuridik shaxs. Auditorlik tashkiloti oʻz faoliyatini amalga oshirishda mustaqildir.
Auditorlik tashkilotlari vazirliklar, davlat qoʻmitalari, idoralari hamda boshqa davlat va xoʻjalik boshqaruv organlari tomonidan tuzilishi mumkin emas.
Auditorlik tashkilotining rahbari faqat auditor boʻlishi kerak. Uning qonun xujjatlarda nazarda tutilgan ustav kapitali mavjud boʻlishi kerak.
Auditorlik tashkilotlari OʻzR Adliya vazirligida davlat roʻyxatidan oʻtkazilishi kerak. Adliya vazirligi Auditorlik tashkilotlarining davlat reestrini yuritadi. Auditorlik tashkilotlarini davlat roʻyxatidan oʻtkazish va ularning davlar reestrini yuritish tartibi qonun xujjatlari bilan belgilanadi.Oʻzbekiston Yuridik ensiklopediyasi
 

Turkum:Huquqshunoslik
Auditorlik faoliyati

Auditorlik faoliyati — auditorlik tashkilotlarining auditorlik teskhiruvlarini oʻtazish va qonunda tutilgan professional xizmatlar koʻrsatish borasidagi tadbirkorlik faoliyati. Uning ichki va tashqi bor.Ichki audit boshqaruvning tashkilot xoʻjalik faoliyati toʻgʻrisida axborot olish, menejerlar hisobotining haqqoniligini tasdiqlash maqsadlarini koʻzlaydi. Tashqi audit oʻzaro mustaqil tomonlar oʻrtasida shartnoma asosida amalga oshiriladi. Audit yoʻnalishiga koʻra umumiy, bank, sugʻurta tashkilotlari, investitsiya institutlari auditi va boshqalarga boʻlinadi.Oʻzbekiston Yuridik ensiklopediyasi

 

Turkum:Oʻzbekiston yuridik ensiklopediyasi maqolalari
Turkum:Huquqshunoslik
Turkum:Huquqiy atamalar
Turkum:Huquq
Auditorlik hulosasi

Auditorlik xulosasi — Moliyaviy hisobotning ishonchliligi va buxgalteriya hisobi to‘g‘risidagi qonunchilik talablariga muvofiqligi to‘g‘risida auditorlik tashkilotining yozma shaklda ifodalangan fikrini o‘z ichiga olgan hujjat auditorlik xulosasidir.

Auditorlik xulosasi raqamlangan, har bir sahifasi auditorlik tekshiruvini amalga oshirgan auditor (auditorlar) va auditorlik tashkilotining rahbari tomonidan imzolangan hamda unga auditorlik tashkilotining fikri qaysi moliyaviy hisobotga nisbatan ifodalangan bo‘lsa, o‘sha moliyaviy hisobot ilova qilingan bo‘lishi kerak.

Auditorlik xulosasining shakli va mazmuni auditorlik faoliyati standartlari bilan belgilanadi."Auditorlik faoliyati to‘g‘risida"gi qonun, 39-modda. Auditorlik xulosasi
 

Turkum:Oʻzbekiston yuridik ensiklopediyasi maqolalari
Turkum:Huquqshunoslik
Turkum:Huquqiy atamalar
Ahsaas Channa

Ahsaas Channa (1999-yilning 5-avgustida tugʻilgan) hind aktrisasi boʻlib, u Vaastu Shastra, Kabhi Alvida Naa Kehna, My Friend is Ganesha, Founk kabi boshqa hind filmlarida oʻsmir aktrisa sifatida suratga tushgan. Oʻsmirlik davrida u asosan Devon Ke Dev...Mahadev , Oye Jassie va MTV Fanaah kabi telekoʻrsatuvlarda faol ishtirok etgan.

 Hayoti va faoliyati 
Channa 1999-yil 5-avgustda Mumbayda panjob oilasida tugʻilgan. Uning otasi Iqbol Singh Channa panjoblik kino produseri, onasi Kulbir Kaur Badesron televideniye aktrisasi edi.

Channa oʻz faoliyatini juda yoshligida boshlagan. U Vaastu Shastra filmida debyut qildi. U My Friend is Ganesha filmida Ashu rolini, Kabhi Alvida Naa Kehna filmida Arjun rolini ham ijro etgan.

Televideniye filmlarda u Nikhil Sinhaning Devon Ke Dev... Mahadev filmida rol ijro etgan, bu rolda u, lord Shiva va Parvatining qizi Ashokasundari sifatida suratga tushgan. U, shuningdek, 2014-yil 21-iyuldan boshlab MTV Hindistonda namoyish etilgan MTV Fanaah mini teleserialida Dhara rolini ijro etgan. U Disney Channelning Oye Jassie shousida va Best of Luck Nikkining toʻrtinchi mavsumida rol ijro etgan.

U Hindistonning mashhur raqamli platformalarida turli onlayn-shoular, eskizlar va hokazolarning bir qismi boʻlgan. Bu yil u raqamli kontent yaratuvchisi TVF ning YouTube kanali Girliyapa tomonidan 7-dekabrda boshlangan Girls Hostel yangi onlayn-serialida paydo boʻldi.

 Faktlar 
1. Ahsaas Channa oʻz karyerasini toʻrt yoshida bola aktyor sifatida boshlagan.

2. Axsaas qiz boʻlsa-da, u oʻgʻil bola sifatida oʻzining aksariyat filmlarida oʻgʻil bola rolini oʻynagan, jumladan, Rohan rolidagi „Vaastu Shastra“, Arjun Saran rolidagi „Kabhi Alvida Naa Kehna“, Ashu rolidagi „Mening doʻstim Ganesha“ va boshqalar.

3. U Dubsmash va Musical.ly videolarini yaratishni yaxshi koʻradi. Aslida uning Musical.ly saytida millionlab izdoshlari bor. (hozir, TikTok).

4. Ahsaas Channa koʻplab televidenie reklamalari va bosma suratga olishlarni amalga oshirgan.

5. U bir nechta moda namoyishlarini oʻtkazdi. U, shuningdek, onasi bilan „Gitanjali moda haftaligi“ uchun podiumda yurdi.

6. U bir nechta onlayn-seriyalarni yaratdi, ular orasida uning Girliyapa tomonidan „Girlsplaining“ deb nomlangan onlayn-seriyasi juda mashhur.

7. Ahsaas Channa poyabzal va boʻyanish mahsulotlarini yigʻishni yaxshi koʻradi.

8. U fitnes ishqibozi.

 Filmografiyasi 

 Filmlar 
YilNomRolManba2004Vaastu ShastraRohanMarrichettu2006Kabhi Alvida Naa KehnaArjun SaranAryanRanveer2007My Friend GaneshaAshu2008PhoonkRaksha2009BommayiLove Kaa TaddkaChintu Chaturvedi2010Phoonk 2Raksha2013340Vimal2017Appavin MeesaiUnnamedRukhShruti

 Televideniyeda 
YilNomRolManba2008Kasamh SeYosh Ganga Walia2012Gumrah: End of InnocenceSavdhaan IndiaBela/Deepti Agarwal/Divya/NeenaMadhubala — Ek Ishq Ek JunoonSwati DixitDevon Ke Dev…MahadevAshokasundari2013Fear Files: Darr Ki Sacchi TasvireinOye JassieAyesha Malhotra2014WebbednomsizMTV FanaahYoung Dharaa2015Code Red — TalaashSarikaBest of Luck NikkiRiyaGangaaSaloni2016Crime PatrolAadha FullKitty Yadhav2017MTV Big FDiya2018CIDKomal

 

Turkum:Hindistonlik aktrisalar
Turkum:Yashayotgan insonlar
Turkum:1999-yilda tugʻilganlar
Autacoid (tibbiyot)

Autacoidlar yoki "avtakoidlar" biologik molekulalar boʻlib, mahalliy garmonlar kabi taʼsir qiladi. Autacoid taʼsiri qisqa muddatli hamda faqat sintezlangan aʼzo (hujayra)ning yon atrofidagi tuzilmalarga taʼsir koʻrsatadiFranklin A. Ahrens (1 October 1996). Pharmacology. Wiley-Blackwell. pp. 45–. ISBN 978-0-683-00085-6. Retrieved 25 November 2010.. Autacoid soʻzi yunoncha "autos" (oʻz) va "acos" (dori) soʻzlaridan kelib chiqqan. Autacoidlarning taʼsiri asosan mahalliy boʻlib, koʻp miqdorda ishlab chiqarilishi va harakatdagi qonga oʻtkazilishi mumkin. Ushbu tartibga soluvchi molekulalar mahalliy darajada ham metabollanadi. Xulosa qilib aytganda, bu birikmalar odatda mahalliy ishlab chiqariladi, mahalliy taʼsir koʻrsatadi va mahalliy darajada metabollanadi. Autakoidlar turli xil biologik taʼsirlarga ega boʻlishi mumkin, jumladan silliq muskullar, bezlar, nervlar, trombotsitlar va boshqa toʻqimalarning faoliyatini boshqarishda qatnashadi. Baʼzi autacoidlar, asosan, silliq muskullar kabi oʻziga xos toʻqimalarga taʼsiri bilan tavsiflanadiAutacoids at the US National Library of Medicine Medical Subject Headings (MeSH). Tomirlarning silliq muskullariga ikki xil taʼsir qiluvchi: vazokonstriktor va vazodilatator autacoidlar mavjud. Vazodilatator autacoidlar jismoniy mashqlar paytida chiqariladi. Ularning asosiy taʼsiri terida koʻrinadi, ular issiqlik ajralishini osonlashtiradi. Bu moddalar parakrin taʼsirga ega. Baʼzi keng tarqalgan autacoidlarga: eicosanoid, angiotenzin, neyrotenzin, NO (azot oksidi), kininlar, gistamin, serotonin, endotelinlar misol boʻladi. 2015-yilda autacoidlarning yangi taʼrifi taklif qilindi, bu esa autacoid tibbiyotni yanada aniqroq taʼriflashga yordam beradi: "Autacoidlar mahalliy ishlab chiqarilgan modulyatsiya qiluvchi omillar boʻlib, mahalliy darajada hujayralar va / yoki toʻqimalarning funksiyasiga taʼsir qiladi, ular talab boʻyicha ishlab chiqariladi, bir xil hujayralar va/yoki toʻqimalarda metabollanadi”Keppel Hesselink, JM (2015). "The terms 'autacoid', 'hormone' and 'chalone' and how they have shifted with time". Autonomic and Autacoid Pharmacology. 35 (4): 51–8. doi:10.1111/aap.12037. PMID 27028114..

 Vazifalarihttps://www.researchgate.net/publication/335961135_Autocoids_histamine_and_antihistaminic_agents 

 Ishtirok etadi 
1. Yalligʻlanish

2. Allergik reaksiyalar

3. Anafilaktik reaksiyalar

4. Neyrotransmissiya

5. Oshqozon kislotasi sekretsiyasi

6. Neyroendokrin boshqarish

 Markaziy asab tizimida 
1. Ishtahaning pasayishi

3. Chanqashni tartibga solish

4. Haroratni tartibga solish

5. Sekretsiya

6. Qon bosimini nazorat qilish

7. Ogʻriqni his qilish.

 Tasnifi 
1) Dekarboksillangan aminokislotalar a) Gistamin b) Serotonin

2) Polipeptid a) Angiotenzin b) Plazmakinin c) Vazopressin d) Vazoaktiv ichak polipeptid e) P moddasi

3) Eicosanoidlar a)  Leykotrienlar b) Tromboksanlar c) Prostaglandinlar

 Garmondan farqi 
Autacoidlar - organizm maʼlum qismlaridan vaqti-vaqti bilan chiqariladi, qisqa muddatli taʼsirga ega va faqat yon atrofdagi tuzilmalarga taʼsir koʻrsatadi. Shu sababli ular mahalliy garmonlar yoki autogarmonlar deyilishi mumkin.
Auditorlik hisoboti

Auditorlik hisoboti — auditorlik tekshiruvining borishi, buxgalteriya xisobini yuritishning belgilangan tartibidan aniqlangan chetga chiqishlar, moliyaviy hisobotdagi qoidabuzarliklar toʻgʻrisidagi mufassal maʼlumotlardan, shuningdek auditorlik tekshiruvi oʻtkazish natijasida olingan boshqa axborotdan iborat boʻlgan va xoʻjalik yurituvchi subyekt rahbariga, mulkdoriga, qatnashchilarining umumiy yigʻilishiga yoʻllangan xujjat.
Auditorlik hisobotidagi axborot maxfiy hisoblanadi va oshkor qilinishi mumkin emas. Hisobotning har bir beti auditorlik tekshiruvini oʻtkazgan auditor tomonidan imzolangan boʻlishi kerak („Auditorlik faoliyati toʻgʻrisida“gi OʻzR Qonunining 18-moddasi).Oʻzbekiston Yuridik ensiklopediyasi
Nidhhi Agerwal

Nidxhi Agerval — hind aktrisasi boʻlib, u asosan telugu va tamil tillaridagi filmlarda suratga tushgan. Agerval aktyorlik debyutini 2017-yilda " Munna Maykl " filmida qilgan. U Savyasachi (2018) filmida telugucha debyut va Eesvaran (2021) bilan tamil tilida debyut qilgan.

Agerval muvaffaqiyatli iSmart Shankar (2019) filmida paydo boʻldi. U Yamaha Fascino Miss Diva 2014 finalchisi edi.

 Yoshlik 

Agerval Haydarobodda tugʻilgan va Bangalorda tarbiyalangan. Hind tilida soʻzlashuvchi Marvari oilasida tugʻilgan u telugu, tamil va kannada tillarida gapira oladi. Uning tugʻilgan kuni 1992-yil 17-avgust yoki 1993-yil deb nomalum ravishda xabar qilingan.

Uning maktabi Debipur Milan Vidyapithda boʻlgan. U Bangalordagi Christ universitetida biznes boshqaruvi boʻyicha tamomlagan. U balet, kathak va bel raqsi boʻyicha yaxshi oʻqitilgan.
thumb| Agerval 2017-yilda
2016-yilda rejissor Sabbir Xon Agerval oʻzining Munna Maykl filmida Tiger Shroff bilan birga bosh rolni ijrochisi sifatida tasdiqlandi. U 300 nafar nomzod orasidan tanlangan.

Agerval telugu tilidagi debyutini 2018-yilda Naga Chaitanya bilan birga Savyasachi filmi bilan qilgan. U kassada yaxshi natija bermadi. Uning 2019-yilda ikkita relizi bor edi, Axil Akkineni bilan janob Majnu prokatda muvaffaqiyatsiz boʻldi, iSmart Shankar Ram Pothineni roʻparasida 100 kundan koʻproq vaqt davomida kassada tijoriy muvaffaqiyatga erishdi.

2019-yilda u Jyotica Tangri va AAHO tomonidan kuylangan Unglich Ring Daal De nomli ikkita musiqiy videoda ham paydo boʻldi ! Mittran Di Yes Hai Badshah bilan.
thumb| Agerval, Zee Cine mukofotlarida.
Agerval Hyderabad Timesning eng orzu qilingan ayollar roʻyxatida turli vaqtlarni koʻrsatgan. U 2019-yilda 11-oʻrin, va 2020-yilda 8-oʻrinni egallagan.

U bir nechta brendlar uchun faol mashhur indosser hisoblanadi. 2019-yilda u adolat kremini tasdiqlashni rad etdi. Agerval, shuningdek, Kalyan Jewellers koʻp tilli reklamasining bir qismi boʻlgan.

 Filmografiya 

Yil Sarlavha Rol(lar) Til(lar) Izohlar 2017-yil Munna Maykl Deepika Sharma „Dolly“ hind 2018-yil Savyasachi Chitra Telugu 2019-yil Janob Majnu Nikita „Nikki“ Telugu iSmart Shankar Doktor Sara Telugu 2021-yil Esvaran Poongodi Tamil Bhoomi Shakthi Tamil 2022-yil Qahramon Subhadra „Subbu“ Telugu Xari Xara Veera Mallu Panchami Telugu Suratga olish Magizh Thirumeni filmi Tamil Suratga olish

 Musiqa videolar 
Yil Sarlavha Xonanda(lar) 2019-yil Unglich Ring Daal De Jyotica Tangri AAHO! Mittran Di Ha Hai Badshoh 2021-yil Saath Kya Nibhaoge Altaf Raja

 Mukofotlar va nominatsiyalar 
+ Film mukofotlari Yil Mukofot Turkum Til Film Natija 2017-yil Zee Cine mukofotlari Eng yaxshi ayol debyuti uchun Zee Cine mukofoti hind Munna Maykl 2019-yil SIIMA mukofotlari Eng yaxshi ayol debyuti (Telugu) Telugu Savyasachi
Boshqa mukofotlar

 Osiyo kino va televideniye akademiyasining Xalqaro kino va televideniye klubining umrbod aʼzoligi bilan taqdirlangan
 Yamaha Fascino Miss Diva 2014 — finalchi

 

Turkum:Hindistonlik aktrisalar
Turkum:Yashayotgan insonlar
Autentik

Autentik(yunoncha autenticos-asl, haqiqiy) — zarur asoslar mavjud boʻlgan(maʼlum mezonlarga muvofiq)holda rasman asl manbaga toʻliq mos, haqiqiy deb topilgan muayyan hujjat matni; „Rasmiy hujjat“ tushunchasining sinonimi. Davlat hokimiyati tegishli organlarining rasmiy ida eʼlon qilingan qonun va qonun osti hujjatlarining matnlariga autentik matnlar sifatida yondashilishi mumkin.
Rasmiy hujjatning xalqaro shartnoma matni ifodalangan nusxasi boʻlib, unga ahdlashayotgan tomonlarning oʻzaro kelishilgan va ayni shu shartnomada yoki unga ilova qilingan alohida diplomatik hujjat(qoʻshimcha bitim, bayonnoma, notalar almashish)da qayd etilgan qarorga asosan haqiqiy, asosiy hujjat yuridik maqomi beriladi.Oʻzbekiston Yuridik ensiklopediyasi
 

Turkum:Huquqshunoslik
Aindrita Ray

Aindrita Rey (1985-yil 3-martda tugʻilgan) hind aktrisasi, asosan Kannada filmlarida suratga tushadi. U 2007-yilda Meravanige filmida rol oʻynab, aktyorlik debyutini qildi va oʻzini Kannada kinematografiyasining yetakchi zamonaviy aktrisasi sifatida koʻrsatib, bir qancha tijoriy jihatdan muvaffaqiyatli filmlarda rol oʻynadi. U, ehtimol, Manasaaredagi aqli zaif qiz Devika roli bilan tanqidchilar tomonidan tanilgan.

 Yoshlik davri 
Aindrita Rey bolaligi davri oʻtgan Rajastanning Udaipur shahrida bengal oilasida kenja qiz boʻlib tugʻilgan soʻng ular Mumbayga koʻchib oʻtgan. Otasi AK Rey bilan Hindiston havo kuchlarida protez shifokori boʻlib, oilasi bilan bir joydan ikkinchi joyga koʻchib oʻtdi va nihoyat Bangalorga joylashdi.

Rey Bangalordagi Bolduin qizlar oʻrta maktabida oʻqigan. Keyinchalik u stomatologiya boʻyicha bakalavr darajasini olish uchun Bangalordagi MR Ambedkar Dental kollejiga qoʻshildi. Oʻqish paytida u yarim kunlik modellik bilan shugʻullangan, televideniya reklamalarida ishtirok etgan va bu uning kino sanoatiga kirishiga yoʻl ochgan. U Kannada filmlarida rol oʻynay boshlagan va vaqti-vaqti bilan havaskor/qisqa filmlarda suratga tushgan.

 Oxirgi ishlari 
Bir qator filmlaridan soʻng, Rayga Puneeth Rajkumar bosh rolni ijro etgan Paramatma filmida ikkinchi darajali rolga tayinlandi. U obsesif xarakterdagi roli uchun tanqidchilar tomonidan keng eʼtirof etilgan. U Dhool filmi uchun ham tanqidchilar tomonidan eʼtiborga olindi.

2012-yilda u oʻrtacha muvaffaqiyatga erishgan Diganthga filmi Parijatha filmida rol oʻynadi. Uning boshqa filmlari Srinagar Kiti bilan Toni va Duniya Vijay bilan Rajani Kanthani oʻz ichiga oladi.

2017-yilda Ray Raja Chandaning Bengal filmi Amar Aponjonda Soham Chakraborti, Priyanka Sarkar va Subhashri Ganguli bilan birga suratga tushdi. 2021-yilda u Hardik Gajjarning Bhavay nomli hind badiiy filmida suratga tushdi va film 1-oktabrda kinoteatrlarda chiqdi.

 Shaxsiy hayoti 
Aindrita 10 yillik tanishuvdan soʻng 2018-yil 12-dekabrda aktyor Digant Manchalega turmushga chiqdi.

 Filmografiya 
Hali chiqarilmagan filmlarni bildiradi
YilFilmRolTil2008MeravanigeNandiniKannadaMast Maja MaadiOʻzi2009JungleePadmaVayuputraDivyaLove GuruOʻziManasaareDevika2010Nooru JanmakuDrushtiNannavanuSanjanaVeera ParamparePooja2010A FlatKaranʼs WifeHind2011Manasina MaathuSahanaKannadaDhoolPriyaParamathmaSaanvi2012ParijathaChandrikaPrem AddaOʻzi2013Rajani Kantha PriyaZiddiSahanaKaddipudiDaisyTonyPammiBhajarangiGeetha2014Athi AparoopaAparnaBachchanPriyaBengal2015Sharp ShooterOʻziKannada2016Mungaru Male 2ShreyaJohn Jani JanardhanOʻziNiruttaraShravya2017ChowkaPushpaMelkote ManjaParvathiAmar AponjonSayoniBengal2018Raambo 2OʻziKannada2019Main Zaroor AaungaLisaHindi2021BhavaiRaniPremam PoojyamJoyithaKannada2022Kshamisi Nimma Khaatheyalli HanavillaPadmavathiGarudaAnuThimayya & ThimayyaJudaa Hoke BhiHind

 Musiqiy videolar 
Yil Qoʻshiq Ashulachi 2021 3 Peg Chandan Shetti

 

Turkum:1985-yilda tugʻilganlar
Turkum:Yashayotgan insonlar
Turkum:Hindistonlik aktrisalar
Turkum:Pages with unreviewed translations
Boris Petuxov

Boris Pavlovich Petuxov (1939-yil 4-avgust - 2017-yil 22-fevral) - sovet futbolchisi, himoyachi.

 Futbolchilik faoliyati 
Faoliyatini dastlab 1961-yilda “Spartak” (Fargʻona) jamoasi safida boshlagan. 1962 va 1966-yilgi mavsumni Fargʻonaning “Neftchi” klubi tarkibida oʻtkazgan. 1963-yildan 1965-yilga qadar “SKA”(Novosibirsk) jamoasi oʻyinchisi boʻlgan. 1967-1968-yillar Toshkent viloyatining “Sverdlovets”, 1968-1971-yillar Termizning “Avtomobilchi” jamoalari sharafini himoya qilgan.

1968-1971-yillarda “Paxtakor” tarkibida oliy ligada 114 ta oʻyin oʻtkazib, bitta gol urgan.

Boris Petuxov faoliyati davomida 1961-1966-yillarda ikkinchi, 1967-1968 va 1972-1979-yillarda uchinchi ligada oʻynagan.

1981-yilda Toʻraqoʻrgʻonning ikkinchi ligadagi “Yoshlik” klubida murabbiylik qilgan.

2017-yil fevral oyida vafot etganИнтерФУТБОЛ :: Борис ПЕТУХОВ (04.08.1939 – 22.02.2017).

 

 

 FootballFacts.ru

Turkum:2017-yilda vafot etganlar
Turkum:22-fevralda vafot etganlar
Turkum:1939-yilda tugʻilganlar
Turkum:4-avgustda tugʻilganlar
Turkum:Oʻzbekistonlik erkak futbolchilari
Turkum:SSSR erkak futbolchilari
Turkum:Oʻzbekistonlik futbol murabbiylari
Turkum:Yoshlik Toʻraqoʻrgʻon klubi murabbiylari
Turkum:Neftchi (Fargʻona) futbolchilari
Turkum:Sverdlovets klubi futbolchilari
Turkum:Paxtakor jamoasi futbolchilari
Turkum:Surxon klubi futbolchilari
Affillangan shaxslar

Affillangan shaxslar(affiliated persons, affiliate- qoʻshmoq, boʻgʻlamoq soʻzlaridan) – xoʻjalik faoliyati bilan shugʻullanuvchi jismoniy va yuridik shaxslar faoliyatiga yuridik ahamiyatga ega harakatlar vositasida yoxud biror bir fuqarolik-huquqiy munosabatlar asosida taʼsir oʻtkaza olish imkoniyatiga ega boʻlgan jismoniy va yuridik shaxslar.Shaxs qonun hujjatlariga muvofiq affillangan deb hisoblanadi. Jamiyatning affillangan shaxsi jamiyatning oʻzlariga qarashli aksiyalari toʻgʻrisida ularning soni va ni koʻrsatgan holda aksiyalar sotib olingan sanadan eʼtiboran kechi bilan oʻn kun ichida jamiyatni yozma ravishda xabardor qilishlari shart (Aksiyadorlik jamiyatlari va aksiyadorlarning huquqlarini himoya qilish toʻgʻrisida"gi Oʻzbekiston Respublikasi Qonunining 109-moddasi)Oʻzbekiston Yuridik ensiklopediyasi.
 

Turkum:Huquqiy atamalar
Turkum:Huquqshunoslik
Turkum:Oʻzbekiston yuridik ensiklopediyasi maqolalari
Turkum:Huquq
Shamsiddin Vohidov

Shamsiddin Vohidov (2002-yil 11-yanvar) – oʻzbek shaxmatchisi, grossmeyster (2020).

 Tarjimai hol 
2015-yilda Shamsiddin Vohidov 14 yoshgacha boʻlgan oʻsmirlar oʻrtasidagi shaxmat boʻyicha jahon chempionatida gʻolib chiqdi. 2018-yilda tezkor shaxmat boʻyicha jahon chempionatida u shaxmat boʻyicha amaldagi jahon chempioni Magnus Karlsen ustidan olamshumul gʻalabaga erishdi. 2021-yilda u onlayn shaxmat boʻyicha Osiyo chempionatida gʻolib chiqdi va FIDE jahon Kubkasiga saralanib olindi. 2021-yil Sochida boʻlib oʻtgan jahon chempionatining 1-raundida Luka Paychadzeni 2:0 hisobida magʻlub etgan, 2-raundda esa Sergey Karyakinga xuddi shunday hisobda imkoniyatni boy bergan.

2021-yilning noyabr oyida Riga shahrida Shamsiddin Vohidov FIDE Grand Shveysariya turnirida 89-oʻrinni egalladi.

Turnirlardagi muvaffaqiyati uchun FIDE Shamsiddin Vohidovga 2016-yilda xalqaro usta (IM) va 2020-yilda xalqaro grossmeyster (GM) unvonlarini berdi.

 

 
 FIDE saytida Shamsiddin Vohidovning shaxsiy kartochkasi
 Shamsiddin Vohidovning Chessgames.com maʼlumotlar bazasidagi shaxmat surishlari
 Shamsiddin Vohidovning shaxsiy kartochkasi 365chess.com saytida
 Shamsiddin Vohidovning Butunjahon yoshlar olimpiadalaridagi shaxmat dona surishlari
 Shamsiddin Vohidovning oʻsmirlar oʻrtasidagi jahon chempionatidagi chiqishlari
 Shamsiddin Vohidovning Osiyo chempionatlaridagi namoyishlari

Turkum:Oʻzbekiston shaxmatchilari
Turkum:Yashayotgan insonlar
Turkum:Shaxmat grossmeysterlari
Turkum:Alifbo boʻyicha sportchilar
Aishvarya Devan

Aishvarya Devan — hind aktrisasi va Kerala shtati goʻzallik tanlovi gʻolibi. Aishvarya Devan malayalam, tamil va kannada tillaridagi filmlarda rol oʻynagan. Devan 2017-yilda „Femina Miss India Maharashtra“ goʻzallik tanlovida gʻoliblikni qo‘lga kiritgan va „Femina Miss India 2017“ goʻzallik tanlovida Maharashtra shtati vakili sifatida ishtirok etgan. Tanlov davomida Devan turli nominatsiyalarni qo‘lga kiritib, finalchilar qatoridan oʻrin egallaydi. Devanning hind kinosidagi debyuti „Kashi in search of Ganga“ filmidagi roli orqali boshlangan.

 Yoshlik davri 
Aishvariya Devan Kerala shtati, Palakkad tumani, Shoranur shahrida kelib chiqishi bangalorlik boʻlgan S. Devan va Sheeja Devan oilasida tavallud topgan.

 Faoliyati 
Devanning tamil kinosidagi ilk chiqishi Siddharth Rajkumar va Rakul Preet Singx bilan rol oʻynagan „Yuvan“ filmi hisoblanadi. Keyin malayalam tilidagi Dipan Devanni Shaji Kailas bilan tanishtiradi va Kailasning „Simhasanam“ filmida Prudxviraj Sukumaran bilan birgalikda ol oʻynaydi. Devan ikkala filmda ham „Plyus Two“ oʻquv dasturi orqali kollejga oʻqishga kirgan bangalorlik qiz rolini oʻynagan.

„Simhasanam“ filmidan soʻng Devan Balaning „The Hitlist“ va Major Ravining „Karmayodha“ filmlarida rol ijro etadi.

2013-yilda Aishvariya Devan V. K. Prakashning „Thank you“ filmida bosh rolni oʻynadi. 2014-yil boshida esa Devan rejissyor K. V. Anand tomonidan suratga olingan, 2015-yil boshida namoyish „Anegan“ nomli tamil filmida Dhanush bilan birga epizodik rolni ijro etgan. 

 Filmografiya 
YilFilmRolTilManba2011KeratamGeethaTelugu2011YuvanMeenaTamil2012SimhasanamNandaMalayalam2012The HitlistAvanthikaMalayalam2012KarmayodhaKidnapped girlMalayalam2012Chennaiyil Oru NaalJennifer Mary TonyTamil2013Thank YouShruthiMalayalam2013Jai LalithaLalithaKannada2014Sreenivasan Paranja KadhaMalayalam2015AneganMeera & MallikaTamil2018Kashi in search of GangaDevinaHind

 

Turkum:Hindistonlik aktrisalar
Turkum:Yashayotgan insonlar
Turkum:1993-yilda tugʻilganlar
Atrof tabiiy muhitni huquqiy muhofaza qilish

Atrof tabiiy muhitni huquqiy muhofaza qilish — tabiiy boyliklarni saqlash va ulardan unumli foydalanishga asoslangan jamiyat va tabiat oʻrtasidagi munosabatlarning uygʻunligini taʼminlashga qaratilgan davlat va jamiyat tomonidan olib borilayotgan tadbirlar tizimi. Biotexnik, texnologik, huquqiy, iqtisodiy va boshqa tabiatni muhofaza qilish choralari qoʻllanadi. Atrof tabiiy muhit unsurlari — yerda hayotning mavjudligini taʼminlovchi yer, suv, oʻrmon, yer osti suvlari, atmosfera havosi, oʻsimlik va hayvonot dunyosi, shuningdek, yer atrofidagi kosmik boʻshliq va atmosferaning ozon qatlami.
Tabiiy ob’yekt — tabiiy landshaft va uning elementlaridan iborat boʻlgan hamda oʻzining tabiiy tuzilishini saqlab qolgan ekologik tizim.Oʻzbekiston Yuridik ensiklopediyasi
 

Turkum:Oʻzbekiston yuridik ensiklopediyasi maqolalari
Turkum:Huquqshunoslik
Turkum:Huquqiy atamalar
Saydullo Rahmatov (futbolchi)

Saydullo Aʼzam oʻgʻli Rahmatov (1992-yil 17-mayda tugʻilgan, Margʻilon, Fargʻona viloyati) – oʻzbek futbolchisi, „Neftchi“ (Fargʻona) klubi himoyachisi.

 Futbolchilik faoliyati 
Faoliyatini 2014-yilda Fargʻonaning „Neftchi“ jamoasida boshlagan. U Oʻzbekiston chempionatidagi debyutini 2014-yilning 11-aprelida „Nasaf“ga qarshi oʻyinda (1:2) oʻtkazgan. Keyingi mavsumni „Soʻgʻdiyona“ lagerida oʻtkazdi va u yerda asosiy jamoa futbolchisi boʻldi.

2016-yilgi mavsum boshlangunga qadar u „Nasaf“ futbolchisiga aylandi. Jamoa bilan 2016-yilgi Osiyo Chempionlar Ligasi guruh bosqichida oʻynagan va uning jamoasi soʻnggi oʻrinni egallagan. Kelajakda Rahmatov Oʻzbekiston chempionatining kumush va bronza medali sovrindori, Oʻzbekiston kubogi finalchisi va Oʻzbekiston Superkubogi sohibiga aylandi. 2018-yilda futbolchi yana OChLda ishtirok etdi.

2019-yilning yanvar oyida erkin agent sifatida AGMK ga oʻtdi. Jamoa tarkibida u ikki marta Oʻzbekiston kubogi finaliga chiqdi, mamlakat chempionatida bronza medallarini qoʻlga kiritdi, shuningdek, OChLda ishtirok etd.

2021-yilning bahorida Rahmatov Fargʻonaning „Neftchi“ lageriga qaytdi. Germaniyaning Transfermarkt sayti 2021 yilning iyul oyi holatiga koʻra, Rahmatovning narxini 300 ming yevroga baholagan va uni Oʻzbekiston Pro-ligasidagi eng qimmat futbolchilardan biriga aylantirgan. 2020-yilgi mavsumda Samarqandning „Dinamo“ jamoasida oʻynagan.

 Yutuqlar 

 Nasaf

 Oʻzbekiston chempionati kumush medali sovrindori: 2017
 Oʻzbekiston chempionatining bronza medali sovrindori: 2016
 Oʻzbekiston kubogi finalchisi: 2016
 Oʻzbekiston Superkubogi sohibi: 2016

 AGMK

 Oʻzbekiston chempionatining bronza medali sovrindori: 2020
 Oʻzbekiston kubogi finalchisi: (2) 2019, 2020

 

 

 Saydullo Rahmatov OʻzPFL saytida
 

Turkum:17-mayda tugʻilganlar
Turkum:1992-yilda tugʻilganlar
Turkum:Margʻilonda tugʻilganlar
Turkum:Yashayotgan insonlar
Turkum:Fargʻona sport kishilari
Turkum:Oʻzbekistonlik erkak futbolchilari
Turkum:Erkak futbol himoyachilari
Turkum:Neftchi (Fargʻona) futbolchilari
Turkum:Soʻgʻdiyona Jizzax futbolchilari
Turkum:Nasaf klubi futbolchilari
Turkum:AGMK futbolchilari
Turkum:Dinamo Samarqand futbolchilari
Turkum:Oʻzbekiston Superligasi futbolchilari
Turkum:Oʻzbekiston Pro ligasi futbolchilari
Turkum:Alifbo boʻyicha sportchilar
Jome me’moriy majmuasi

Jome meʼmoriy majmuasi–Andijon shahrining eski qismida joylashgan Jome meʼmoriy majmuasi 1885-1892-yillarda hukmdor va xoqon Muhammadaliboy tomonidan qurilgan. Eski majmuada Fargʻona vodiysining islom shaharsozlik anʼanalariga binoan madrasalar, minoralar va xonaqolar mavjud. Loyiha muallifi oʻsha davrning taniqli meʼmori Isaxon Muhammad Muso oʻgʻli boʻlgan.

Majmuaning umumiy maydoni 2 gektardan oshadi. 2 gektarlik kompleks toʻrtburchak shaklida, toʻrt burchagida gumbazlari bilan birga qurilgan. Gʻarbiy tomonida 50 xonadan iborat xonaqo, minora joylashgan.

Jome meʼmoriy majmuasi 1902-yildagi Andijon zilzilasidan keyin saqlanib qolgan noyob meʼmoriy yodgorliklardan biridir.

Kompleks 2000-yillarning boshlarida toʻliq taʼmirlanib, davlat himoyasiga olingan.
Atrof tabiiy muhitni ifloslanishi

Atrof tabiiy muhitni ifloslanishi — ekologik holatga salbiy taʼsir qiladigan moddalarning atrof muhitda mavjudligi. Atrof tabiiy muhitni ifloslanishi tabiiy resurslarning kamayib ketishidan tashqari, ekologik tizimlarning buzilishiga va energiya almashinuvining tabiiy holatda kechishiga jiddiy taʼsir qiladi. Atrof tabiiy muhitni ifloslanishi tabiiy moddalar tuproq, suv, yer osti boyliklari, atmosfera havosi tarkibining fizik va kimyoviy oʻzgarishiga olib keladi.
Agar bunday oʻzgarish inson hayotining faoliyati bilan bogʻliq boʻlsa — antropogen ifloslanish, uning ishtirokisiz bogʻliq boʻlsa tabiiy ifloslanish deyiladi.
Atrof tabiiy muhitning antropogen ifloslanishi umumiy ifloslanishning 90-97 %ni tashkil etadi.Oʻzbekiston Yuridik ensiklopediyasi

 

Turkum:Oʻzbekiston yuridik ensiklopediyasi maqolalari
Turkum:Huquqshunoslik
Turkum:Huquqiy atamalar
Aishvarya Nag

Aishvarya Nag — hind aktrisasi va modeli, u Janubiy Hindiston filmlarida, birinchi navbatda Kannada kinosida suratga tushgan. Modellikdan soʻng u Neene Neene (2008) filmida aktyorlik debyutini qilgan. U Kannadaning „Jolly Days“ (2009) va „Kal Manja“ (2010) filmlarida rol oʻynash orqali shuhrat qozongan. 

 Faoliyati 
Ayshvariya 2008-yilda chiqarilgan Neene Neene filmida Dhyan va Ananth Nag bilan 16 yoshida bosh aktrisa sifatida debyut qilgan.  Film texnologiya ishchilarining tazyiqlari va qiyinchiliklarini koʻrib chiqdi va ular yetuk tarzda ishlagani uchun qadrlandi. U keyingi Jolly Days, Telugu hit Happy Daysning yana bir remeyki MD Shridhar filmida koʻrindi. Bu tanqidchilar tomonidan yaxshi qabul qilindi va uni „Kannadada juda yaxshi qahramon ijrochi“ deb atashdi.

Qisqa tanaffusdan soʻng u Kal Manja komediyasida koʻrindi, uning rolida Komal Kumar ham bor edi. Film ijobiy baholarga sazovor boʻldi va uning ijrosi tanqidchilar tomonidan olqishlandi. Keyin u Vijay Raghavendra qarshisida Vighna filmiga imzo chekdi, bu filmni yaratish jarayonida bir necha kechikishlar sodir boʻldi. 2013-yil uning asosiy relizlari Prajwal Devaraj bosh rol ijrochisi Ziddi birinchi reliz boʻldi. U komediya filmi Loosegalu paydo boʻldi, Chella Pilli ismli roli bilan yana bir komediyada Pataisu va Jaathre qarshi Chetan Chandra rolini oʻynadi. U TS Nagabharananing navbatdagi yoʻnalishi Vasundxarada bosh qahramon rolini oʻynaydi. Nag „Muddu Manase“ filmida bosh rolni oʻynaydi, u yerda u Qirollik Enfildnibemalol minib ketayotganini koʻrish mumkin. U roli uchun tanqidchilar tomonidan yaxshi baholangan. Aishvarya 2015-yilda Jaatre filmida OAV muxbiri rolini ijro etgan. U hozirda  oʻzining navbatdagi „The Gulaabi street“ filmi uchun suratga tushmoqda va Bollivud moda filmidan ilhomlangan filmda bosh rolini oʻynamoqda.

 Filmografiya 
YilFilmRolTil2008Neene NeeneNandiniKannada2009Jolly DaysAnkithaKannada2010BuridiTelugu2011Kal ManjaIndiraKannada2012VighnaKannada2013ZiddiSrideviKannada2013Chella PilliDiyaKannada2013LoosegaluMilkyKannada2014VasundharaVasundharaKannada2015Muddu ManaseMounaKannada2015JaathreKiranKannada2020PataisuKannada2015The Gulaabi streetKannada

 

Turkum:Hindistonlik aktrisalar
Turkum:Yashayotgan insonlar
Turkum:Pages with unreviewed translations
Konstantin Novikov

Konstantin Petrovich Novikov (21.09.1961, Toshkent, Oʻzbekiston — 2015.15.6, Olmaota, Qozogʻiston) — oʻzbek futbolchisi, hujumchi, oʻzbek murabbiyi. SSSR sport ustasi.

 Faoliyati 
Futbol bilan 10 yoshidanoq Toshkentdagi respublika sport maktab-internatida shugʻullana boshlagan. U SSSR yoshlar terma jamoasida murabbiy Boris Ignatiyev boshchiligida oʻynagan. 17 yoshdan boshlab „Paxtakor“ning dublida ishtirok etgan. 1979-yilda Oʻzbekiston SSR terma jamoasi tarkibida SSSR xalqlari Spartakiadasi ishtirokchisi (9-oʻrin).

1978-1984-yillarda „Paxtakor“ tarkibida oliy ligada 108 oʻyin oʻtkazib, 15 ta gol urgan. Jizzaxning „Zvezda“ (1985), Xonqaning „Xonqaliklar“ (1987-1988), Urganchning „Jayhun“ (1989), Buxoroning „Nurafshon“ klublari tarkibida SSR chempionatining quyi ligalarida oʻynagan. Oʻzbekiston chempionatida 1992-yili „Soʻgʻdiyona“ safida 6 ta oʻyin oʻtkazgan. Petrovich 1992/93-yilgi mavsumda Vengriyaning „Solnoki-MAV-MTE“ klubida oʻynab, faoliyatini yakunlagan.

Shahrixonning „Shahrixonliklar“, Chirchiqning „Kimyogar“ va Urganchning „Xorazm“ jamoalarida bosh murabbiy, Toshkentning „Chilonzor“, „Doʻstlik“ jamoalarida ikkinchi murabbiy, „Paxtakor“ning dublyorida murabbiylik vazifalarini bajarganВ Алматы умер Константин Новиков. Buxoroning „Nurafshon“, Qarshining „Nasaf“ jamoalariga ham ustozlik qilganКонстантин Новиков: «Команда улетала в Минск, а я отправился в Польшу…».

2002-yildan Qaragʻandada yashagan.

U 2015-yil 15-iyun kuni 53 yoshida Olmaota shahrida toʻsatdan yurak xurujidan vafot etgan. Toshkentda dafn etilganСкончался ветеран ташкентского «Пахтакора» Константин Новиков.

 

 
 Константин Новиков: «Казахстанский футбол сделал большущий шаг вперед»

Turkum:Toshkentda tugʻilganlar
Turkum:Olmaotada vafot etganlar
Turkum:SSSR erkak futbolchilari
Turkum:Oʻzbekistonlik erkak futbolchilari
Turkum:Futboldagi erkak hujumchilar
Turkum:Paxtakor jamoasi futbolchilari
Turkum:Xonqa klubi futbolchilari
Turkum:Xorazm futbolchilari
Turkum:Buxoro klubi futbolchilari
Turkum:Szolnoki MÁV FC futbolchilari
Turkum:Soʻgʻdiyona Jizzax futbolchilari
Turkum:Oʻzbekistonlik futbol murabbiylari
Turkum:Kimyogar Chirchiq klubi murabbiylari
Turkum:Shahrixon klubi bosh murabbiylari
Turkum:Xorazm klubi murabbiylari
Turkum:SSSR sport ustasi
Turkum:Oʻzbekistonlik muhojir erkak futbolchilari
Turkum:Toshkentda dafn etilganlar
Axborot huquqi

Axborotlashtirishning huquqiy asoslari — Axborot (Axborot resurslari)ni shakllantirish, ulardan foydalanishva va ularni himoya qilish sohasidagi ijtimoiy munosabatlarni tartibga soluvchi huquqiy normalarning shakllanayotgan tarmoqlararo kompleks tizimi. Qonunchilik majmuidan axborot huquqining ajralib chiqishi hozirgi zamon jamiyatida axborotlashtirish jarayonlarining kuchayishi, axborot munosabatlarining ahamiyati ortib boriayotganligi, ular kompleks ravishda maxsus tartibga solishni taqozo etayotganligi bilan bogʻliq.
Axborot huquqi tushunchasi kompyuter huquqi tushunchasidan ancha kengroq.
Chunki, axborot huquqi nafaqat elektron shakldagi axborotni balki har qanday ko'rinishdagi axborotni ham tartibga soladi.Oʻzbekiston Yuridik ensiklopediyasi
 

Turkum:Huquqshunoslik
Oleg Mednix

Oleg Nikolaevich Mednyx (1966-yil 17-martPo dannim lichnoy stranichki v sotsseti, rodilsya 21 yanvarya 1966 v Fergane) — sovet va oʻzbek futbolchisi, hujumchisi va yarim himoyachisi.

 Biografiyasi 
Oleg 1982-yili „Shahrixonchi“ (Shahrixon) klubi tarkibida kattalar oʻrtasidagi musobaqalarda debyut qilib, jamoa bilan ikki mavsum ikkinchi ligada oʻynagan. 1983-yili Toshkentning „Paxtakor“ jamoasida ham bitta oʻyin oʻtkazgan. Keyinchalik ikkinchi ligada „Neftchi“ (Fargʻona) va „Zarafshon“ (Navoiy) klublarida toʻp surgan. 1989-yilda tanaffusdan soʻng yana kattalar musobaqasiga qaytib bir yarim mavsumni Fargʻonaning „Neftchi“ jamoasida oʻtkazgan.

1990-yillar boshida SSSR ikkinchi quyi ligasining „Drujba“ (Budyonnovsk), Rossiya birinchi ligasining „Atommash“ (Volgodonsk) jamoalarida oʻynagan.

Markaziy Osiyoga qaytganidan soʻng Qirgʻiziston oliy ligasida „Oq-Maral“ (Toʻqmoq), Oʻzbekiston oliy ligasida „Atlaschi“ (Margʻilon) safida toʻp surgan. 1997-yilda „Temiryoʻlchi“ tarkibida Oʻzbekiston birinchi ligasi gʻolibiga aylangan boʻlsa, keyingi yili ushbu klub safida oliy ligada bitta oʻyin oʻtkazgan.

 Shaxsiy hayoti 
Otasi Nikolay Vasilyevich (1938—1989) ham futbolchi boʻlgan, „Neftchi“ (Fargʻona) va boshqa bir qator klublarda oʻynagan. Keyinchalik murabbiylik faoliyati bilan shugʻullangan.

 

 

 Profil na sayte FootballFacts.ru

Turkum:1966-yilda tugʻilganlar
Turkum:17-martda tugʻilganlar
Turkum:Yashayotgan insonlar
Turkum:SSSR erkak futbolchilari
Turkum:Oʻzbekistonlik erkak futbolchilari
Turkum:Erkak futbol yarim himoyachilari
Turkum:Futboldagi erkak hujumchilar
Turkum:Shahrixon klubi futbolchilari
Turkum:Neftchi (Fargʻona) futbolchilari
Turkum:Zarafshon Navoiy futbolchilari
Turkum:Atlaschi FC futbolchilari
Turkum:Qoʻqon 1912 klubi futbolchilari
Turkum:Paxtakor jamoasi futbolchilari
Turkum:Budennovsk Jhemchujina FK futbolchilari
Turkum:FC Atommash futbolchilari
Turkum:Oq-Maral FK futbolchilari
Turkum:Oʻzbekistonlik muhojir erkak futbolchilari
Turkum:Alifbo boʻyicha sportchilar
Axborot erkinligi

Axborot erkinligi — Oʻzbekiston Respublikasi Konstitutsiyasining 33-moddasiga muvofiq, har kim oʻziistagan axborotni izlash, olish va tarqatish huquqiga ega.

„Axborot erkinligi prinsiplari va kafolatlari toʻgʻrisida“gi OʻzR Qonunining 4-moddasiga asosan, Oʻzbekiston Respublikasi Konstitutsiyasiga muvofiq har kim axborotni moneleksiz izlash, olish, tekshirish, tarqatish, undan foydalanish va undan foydalanish va uni saqlash huquqiga ega.

Axborot olish faqat qonunga muvofiq hamda inson huquq va erkinliklari, konstitutsiyaviy tuzum asoslari, jamiyatning axloqiy qadriyatlari, mamlakatning maʼnaviy, madaniy va ilmiy salohiyatini muhofaza qilish, xavfsizligini taʼminlash maqsadida cheklanishi mumkin.

O‘zbekiston Respublikasining Konstitutsiyasiga muvofiq har kim axborotni moneliksiz izlash, olish, tekshirish, tarqatish, undan foydalanish va uni saqlash huquqiga ega.

Axborot olish faqat qonunga muvofiq hamda inson huquq va erkinliklari, konstitutsiyaviy tuzum asoslari, jamiyatning axloqiy qadriyatlari, mamlakatning ma’naviy, madaniy va ilmiy salohiyatini muhofaza qilish, xavfsizligini ta’minlash maqsadida cheklanishi mumkin.

Axborot erkinligining asosiy prinsiplari

Ochiqlik va oshkoralik, hamma erkin foydalanishi mumkinligi va haqqoniylik axborot erkinligining asosiy prinsiplaridir.

Davlat har kimning axborotni izlash, olish, tekshirish, tarqatish, undan foydalanish va uni saqlash huquqini himoya qiladi. Jinsi, irqi, millati, tili, dini, ijtimoiy kelib chiqishi, e’tiqodi, shaxsiy va ijtimoiy mavqeyiga qarab axborot olish huquqi cheklanishiga yo‘l qo‘yilmaydi.

Davlat hokimiyati va boshqaruv organlari, fuqarolarning o‘zini o‘zi boshqarish organlari, jamoat birlashmalari va boshqa nodavlat notijorat tashkilotlari hamda mansabdor shaxslar qonunchilikda belgilangan tartibda har kimga o‘zining huquqlari, erkinliklari va qonuniy manfaatlariga daxldor bo‘lgan axborot bilan tanishib chiqish imkoniyatini ta’minlab berishga, maqbul axborot resurslari yaratishga, foydalanuvchilarni fuqarolarning huquqlari, erkinliklari va majburiyatlariga, ularning xavfsizligiga doir hamda jamiyat manfaatlariga taalluqli boshqa masalalar yuzasidan axborot bilan ommaviy tarzda ta’minlashga majburdirlar.

 

Turkum:Huquqshunoslik
César Brito

Sezar Gonçalves de Brito Duarte (1964-yil 21-oktyabrda tugʻilgan), Sezar Brito nomi bilan tanilgan, portugaliyalik nafaqadagi futbolchi, hujumchi sifatida oʻynagan.

 Jamoalardagi faoliyati 
Kovilyadagi Barko qishlogʻida tugʻilgan Brito mahalliy Sporting klubida oʻynay boshlagan, ammo tez orada SL Benfika eʼtiborini tortgan, u shartnomani 1985-yilda imzolagan. Shartnomadan soʻng u Primeira Liga jamoasi Portimonense SCga ikki yillik ijara asosida berilgan.

Qaytgandan soʻng, Brito asosan shved Mats Magnusson tomonidan zaxiradan maydonga tushirilgan. 1990-1991-yilgi mavsumda „Benfika“dagi eng katta oʻyinlarini oʻtkazgan, chunki u ikki marta zaxiradan maydonga tushib jamoasini — "Portu" ni mehmonda magʻlub etishga (2:0) yordam bergan natijada gʻalayon bilan yakunlangan oʻyinda mamlakat chempionligini qoʻlga kiritgan.

Brito 1995-yilning yozida, oʻn yillik aloqadan soʻng va soʻnggi uch mavsumda atigi 23 ta oʻyin oʻtkazgandan soʻng, „Benfika“ni tark etgan. Lissabon qoʻshnilari CF Belenensesda ajoyib mavsum oʻtkazgandan soʻng u Ispaniyaga koʻchib oʻtgan va UD Salamancadagi koʻplab vatandoshlari, jumladan hujumchi Pauleta bilan jamoadosh boʻlgan. Oʻzining debyut mavsumida, u 32 yoshni qarshilagan edi, u ikkinchi mavsumda 15 ta gol urgan va klubga La Liga koʻtarilishiga yordam bergan va Pauleta bilan birgalikda 34 ta aniq zarba berib gol muallifiga aylanishgan (juftlik toʻpurarlar jadvalida birinchi va toʻrtinchi oʻrinlarni egallashgan).

1997-98-yillarda Brito muntazam ravishda maydonga tushgan, Salamanka oxir-oqibat yuqori ligada qolgan. Keyinchalik ikkinchi divizionda kamtarona CP Meridaga oʻtgan. U oʻzining karyerasini oʻzining birinchi klubida deyarli 36 yoshida nafaqaga chiqib yakunlagan.

 Xalqaro karyera 
Brito toʻrt yil davomida Portugaliya terma jamoasi safida 14 oʻyin oʻtkazdi va ikki bor gol urgan.
+ Xalqaro maydondagi gollar № Sana Joy Raqib Natija Hisob Turnir 1 11.09.1991 Estádio das Antas, Porto, Portugaliya 1-0 1-0 Yevro 1992 saralash 2 12.02.1992 Estádio de São Luís, Faro, Portugaliya Gollandiya 2-0 2-0 Oʻrtoqlik

 Yutuqlar ; Benfika

 Primeira Liga : 1986-87, 1988-89, 1990-91, 1993-94

 

Turkum:Yashayotgan insonlar
Turkum:Alifbo boʻyicha futbolchilar
Turkum:Portugaliyalik erkak futbolchilari
Neizvestnaya (Kramskoy)

"Neizvestnaya" — (baʼzan: Незнакомка) rus rassomi Ivan Kramskoyning (1837-1887) rasmi, 1883-yilda chizilgan. Tretyakov Davlat galereyasi kolleksiyasining bir qismidir. Rasmning oʻlchami 75,5×99 sm.

Ushbu kartina ba’zan „Notanish ayol“ ba’zida esa „Nomaʼlum ayol“ nomi bilan tanilgan.

 Tarkibi 

1883-yilda chizilgan kartinada Anichkov saroyi pavilyonlari yonida Nevskiy prospekti boʻylab ochiq aravada ketayotgan yosh ayol tasvirlangan. Uning orqasida oʻng tomonda Aleksandrinskiy teatri joylashgan. 1880-yillarning soʻnggi modasida kiyingan ayol patlar bilan bezatilgan baxmal shlyapa, moʻyna va lentalar bilan bezatilgan palto, yupqa charm qoʻlqop kiygan holatda tasvirlangan. Koʻrinish shohona, sirli va biroz gʻamgin.

 Nomlanishi 
"Neizvestnaya" Ivan Kramskoyning eng muhim va mashhur asarlaridan biri hisoblanadi. Tuvalga shunday nom berib, rassom unga sir va intriga aurasini berdi.

2019-yilda neyron tarmogʻi yordamida „Nomaʼlum ayol“ni deyarli jonlantirish mumkin boʻldi. Buning uchun statik tasvir animatsiyasi texnologiyasidan foydalanildi, u videodan inson yuzining niqobini asos qilib, uni tasvirga oʻtkazdiVideo prezentatsiya ojivlenie kartin.

 Asar qahramoni 
"Neizvestnaya" asari hali hamon rassomning siri boʻlib qolmoqda. Nomaʼlum ayol kimligi haqida na maktublarda, na kundaliklarda hech qanday eslatma qoldirmagan.

Shunga qaramay tadqiqotchilar turli versiyalarni taklif qilishadi. Masalan, sanʼatshunos Chijova, „Nomaʼlum“ kartinasi aslida malika Yuryevskaya (Imperator Aleksandr II ning ikkinchi rafiqasi) portreti degan fikrda. Biroq, bu versiya shubhali koʻrinadi. Sababi rasm imperator Aleksandr II vafotidan keyin malika Yuryevskaya chet elga haydab chiqarilgandan ikki yil oʻtgach yaratilgan.

 

 

 
 
 „Neizvestnaya“ v baze dannix Tretyakovskoy galerei
Stanislav Noskov

Stanislav Yuryevich Noskov (1962-yil 27-yanvar) —oʻzbek futbolchisi, SSSR, Belarus va Oʻzbekiston oliy divizionlarida qanot yarim himoyachi vazifasida oʻynagan.

 Biografiyasi 

Krasnoyarskdagi „Rassvet“ va „Avtomobilist“ futbol maktablari tarbiyalanuvchisi. Murabbiy Yuriy Urinovich qoʻl ostida shugʻullangan. 1977-yilda Yoshlar kubogi turnirining ramziy jamoasiga kiritilgan. RSFSR yoshlar terma jamoasi aʼzosi boʻlgan. 1977-yilda Saratovning „Sokol“ yoshlar jamoasida oʻynagan. Jamoaga yoshlar jamoasi murabbiylaridan biri Yuriy Nikolayevich Strelkov tomonidan taklif qilingan. 17 yoshida futbolchi kattalar jamoasi „Krasnoyarsk Avtomobilist“da debyut qilib, birinchi mavsumda 4 ta gol urgan. 1980-1982-yillarda harbiy xizmatni oʻtagan.

Xizmatni tugatgandan soʻng asosan Oʻzbekiston va Markaziy Osiyo respublikalarining ikkinchi liga jamoalarida toʻp surgan. Ularning koʻplarida murabbiy Yevgeniy Valitskiy qoʻl ostida oʻynagan. Noskov bir necha bor oliy va birinchi liga klublari — „Paxtakor“, „Fakel“, „Pomir“ga taklif qilingan, biroq futbolchi murakkab tabiati va oʻziga xos mashgʻulot uslubi tufayli murabbiylarning qattiq nazorati ostida boʻlgani uchun ularda oʻz oʻrnini topa olmagan. Shuningdek, Noskov jarohatlar tufayli ham koʻp vaqt oʻtkazib yuboradi. U italiyalik futbolchi sharafiga „Skuillachi“ laqabini olgan.

1985-yilda „Fakel“ tarkibida oliy ligada ikkita oʻyin oʻtkazgan. Debyut oʻyinini 1985-yil 31-avgustda Odessaning „Chernomorets“ jamoasiga qarshi oʻtkazadi va 77-daqiqada Gennadiy Soshenko oʻrniga zaxiradan maydonga tushadi.
SSSR parchalanganidan soʻng „Vedrich“ safida Belorussiya Premer-ligasida, „Severodonetsk Ximik“ klubida esa Ukraina birinchi ligasida oʻynagan. 1993-yili Oʻzbekistonga qaytib, „Binokor“ (Toshkent) tarkibida oliy ligada toʻp surgan.

1990-yillarning oʻrtalaridan boshlab Toshkentdagi Moskva badiiy-sport majmuasida (SSKA) oʻyinchi murabbiy boʻlib ishlagan, biroq oliy liga oʻyinlarida bu jamoada ishtirok etmagan. Ikkinchi ligada „SKA-Sibal“ jamoasida oʻynagan. Uning shogirdlari orasida Oʻzbekiston terma jamoasi hujumchisi Pavel Solomin ham boʻlgan. 2005-yilda futboldagi faoliyatini yakunladi.

 Shaxsiy hayoti 
Oilali. Yaroslav ismli oʻgʻli bor.

 Yutuklari 
„Sohibkor“

SSSR Ikkinchi ligasi (7-guruh)

 Chempion:1986-yil

MHSK

 Oliy Ligasi:

 1997-yil
 1996-yil

 

 
 История красноярского ниндзя или Еретик Скилаччи с улицы Можайского 
 Этот неудобный Носков, или ОДИН ПРОТИВ ВСЕХ
 Візитна картка футболіста на офіційному сайті УПЛ
 Профіль гравця на сайті «УКРАЇНСЬКИЙ ФУТБОЛ (історія та статистика)»
 Профіль гравця на сайті teams.by

Turkum:Oʻzbekistonlik erkak futbolchilari
Turkum:SSSR erkak futbolchilari
Turkum:To‘rtko‘lchi klubi futbolchilari
Turkum:Narimanovets klubi futbolchilari
Turkum:Sohibkor futbolchilari
Turkum:Angren klubi futbolchilari
Turkum:Navbahor futbolchilari
Turkum:MHSK klubi futbolchilari
Turkum:Metallurg Olmaliq klubi futbolchilari
Turkum:Paxtakor jamoasi futbolchilari
Turkum:Binokor Buxoro klubi futbolchilari
Turkum:MHSK futbol klubi bosh murabbiylari
Turkum:Oʻzbekistonlik futbol murabbiylari
Axborotni oshkor qilish

Axborotni oshkor qilish — qimmatli qogʻozlar bozorida manfaatdor shaxslarning axborotni olish maqsadidan qatʼi nazar, axborotdan uning topilishi va olinishini kafolatlaydigan shakllarda foydalanishini taʼminlash ("Qimmatli qogʻozlar toʻgʻrisida"gi OʻzR Qonunining 3-moddasi).Oʻzbekiston Yuridik ensiklopediyasi
 

Turkum:Oʻzbekiston yuridik ensiklopediyasi maqolalari
Turkum:Huquqshunoslik
Turkum:Huquqiy atamalar
Turkum:Huquq
Boris Lavrov

Boris Valentinovich Lavrov (1950-yil 15-iyun, Toshkent, Oʻzbekiston SSR, SSSR) – rus va oʻzbek futboli murabbiyi.

 Faoliyati 
Futbolchi sifatida Oʻzbekiston SSR chempionatida oʻynagan. Murabbiy boʻlib, dastlab jismoniy tarbiya jamoalarida ishlagan. 1994-yilda Rossiyaning Novotroitsk shahriga kelib, bu yerda oʻzining  professional murabbiylik faoliyatini boshlagan.

1998-yilda Turkmanistonning „Kopetdogʻ“ jamoasini milliy chempionatda gʻalaba qozonishiga sababchi boʻlgan. Keyin Lavrov Rossiyaga qaytib, u yerda Ikkinchi divizionning koʻplab jamoalari bilan ishlaganA kto skazal, chto budet legko?.

 Yutuqlari 

 Murabiiy sifatida yutuqlari 

 1997-1998-yillarda Turkmaniston chempioni.
 1999 – („Ural“), 2000-yillarda („Sharq“) Rossiyaning ikkinchi divizioni gʻolibi.
 2007- yil („Sharq“)da Rossiya ikkinchi divizionining kumush medali sohibi.

 

 

 https://kkff-kuban.nagradion.ru/official/300534

Turkum:1950-yilda tugʻilganlar
Turkum:15-iyunda tugʻilganlar
Turkum:Toshkentda tugʻilganlar
Turkum:Yashayotgan insonlar
Turkum:Alifbo boʻyicha futbolchilar
Turkum:Oʻzbekistonlik erkak futbolchilari
Turkum:Sverdlovets klubi futbolchilari
Turkum:Aral Samali klubi futbolchilari
Turkum:Kopetdag futbol klubi futbolchilari
Turkum:Oʻzbekistonlik futbol murabbiylari chet elda
Turkum:Oʻzbekistonlik futbol murabbiylari
Turkum:Zarafshon futbol klubi murabbiylari
Turkum:Konchi (Angren) klubi murabbiylari
Turkum:Buxoro klubi murabbiylari
Turkum:MHSK futbol klubi bosh murabbiylari
Turkum:Andijon futbol klubi murabbiylari